stanford-oval/wikipedia huggingface dataset:
อันดับย่อยปลากัด ปลากระดี่

| อันดับย่อยปลากัด ปลากระดี่ |
| --- | --- |

ปลาแรด (Osphronemus goramy) เป็นปลาที่มีขนาดใหญ่ที่สุดในอันดับนี้

หวอดของปลากัด (Betta splendens)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Anabantiformes
อันดับย่อย:: Anabantoidei Berg, 1940

วงศ์
 Anabantidae  Helostomatidae  Osphronemidae
อันดับย่อยปลากัด ปลากระดี่ (อันดับย่อย: Anabantoidei) เป็นอันดับย่อยของปลาที่อยู่ในอันดับAnabantiformes ซึ่งทั้งหมดเป็นปลาที่อยู่ในน้ำจืดทั้งหมด โดยจะพบในทวีปแอฟริกาและทวีปเอเชีย  โดยใช้ชื่อวิทยาศาสตร์ว่า Anabantoidei (/อะ-นา-เบน-ทอย-เดีย/)
ส่วนมากเป็นปลาที่มีขนาดเล็ก ขนาดเมื่อโตเต็มที่ไม่เกินฝ่ามือของมนุษย์ แต่จะมีบางสกุลเท่านั้นที่ใหญ่ได้ถึงเกือบหนึ่งเมตร ได้แก่ Osphronemus หรือสกุลปลาแรด
ปลาในอันดับนี้จะถูกเรียกในชื่อสามัญในภาษาอังกฤษว่า "Labyrinth fish" หรือ "ปลาที่มีอวัยวะช่วยในการหายใจ" เพราะปลาในอันดับนี้จะมีอวัยวะช่วยในการหายใจอยู่ในเหงือก เรียกว่า "อวัยวะเขาวงกต" (Labyrinth organ) จึงทำให้สามารถฮุบอากาศจากบนผิวน้ำได้โดยตรง โดยไม่ต้องรอให้ออกซิเจนละลายในน้ำผ่านซี่กรองเหงือกเหมือนปลาทั่วไป  โดยอวัยวะส่วนนี้มีลักษณะเป็นแผ่นแข็ง ขดวนไปมาเหมือนเขาวงกตตามชื่อ และมีเส้นเลือดมาหล่อเลี้ยงจำนวนมาก ซึ่งพัฒนามาจากกระดูก Epibranchial bone ของกระดูก Gill arch อันแรก และยังทำให้อาศัยอยู่บนบกได้ชั่วเวลาหนึ่งด้วย ในปลาบางชนิด
จึงสามารถอาศัยอยู่ในพื้นที่แคบ ๆ หรือมีออกซิเจนละลายในน้ำต่ำได้เป็นอย่างดี เช่น ท้องร่องสวน, หนอง, บึงทั่วไป รวมถึงในนาข้าวด้วย โดยทั้งหมดเป็นปลากินเนื้อ มีบางจำพวกเท่านั้นที่กินพืชเป็นอาหารหลัก
โดยที่ยังเป็นปลาวัยอ่อน อวัยวะส่วนนี้จะยังไม่เจริญเต็มที่ ปลาจะใช้เหงือกเป็นอวัยวะหลักในการหายใจเหมือนปลาทั่วไป แต่เมื่อปลาโตขึ้น อวัยวะส่วนนี้จะใหญ่ขึ้น ขณะที่เหงือกจะหดเล็กลง แต่ก็ไม่หายไปเลยทีเดียว
ปลาในอันดับนี้ จะมีความแตกต่างระหว่างเพศผู้และเพศเมียชัดเจน โดยตัวผู้มีจะมีลำตัวขนาดใหญ่กว่าและมีสีสันที่สวยงามกว่า
สามารถแบ่งออกได้เป็น 3 วงศ์ใหญ่ ๆ (ดูในตาราง)
ส่วนมากเป็นปลาที่มีนิสัยดุร้ายก้าวร้าว มักจะกัดกันเองเสมอ ๆ ในฝูง ในหลายวงศ์ หลายสกุล จะมีการแพร่ขยายพันธุ์คล้าย ๆ กัน กล่าวคือ ตัวผู้จะเป็นฝ่ายบีบรัดตัวเมียเพื่อรีดไข่ออกมา แล้วฉีดสเปิร์มเข้าใส่ จากนั้นจะอมไข่ในปากแล้วพ่นเก็บไว้ในฟองน้ำที่สร้างจากน้ำลายของตัวผู้ผสมกับอากาศบนผิวน้ำ ที่เรียกว่า "หวอด" จากนั้นตัวผู้จะเป็นฝ่ายดูแลไข่จนกระทั่งฟักเป็นตัว หรือในบางชนิด ตัวผู้จะเป็นอมไข่ไว้ในปากจนกระทั่งฟักเป็นตัว หรือสร้างรังจากวัชพืชน้ำหรือเศษหญ้า ใบไม้ คล้ายรังของนก เป็นต้น
เป็นปลาที่รู้จักกันดีในแง่ของการใช้บริโภคเป็นอาหารของมนุษย์อย่างกว้างขวาง รวมทั้งนิยมเลี้ยงกันเป็นปลาสวยงามด้วย เพราะเป็นปลาขนาดเล็ก สวยงาม และเลี้ยงง่าย
อิเล็กทริกพีก

อิเล็กทริกพีก
อิเล็กทริกพีก (Electric Peak)  เป็นภูเขาที่สูงที่สุดในเทือกเขาแกลละทิน ทางตอนใต้ของรัฐมอนแทนา สหรัฐอเมริกา ใกล้กับชายแดนรัฐไวโอมิง มีความสูง 10,969 ฟุต (3,343 ม.) อยู่ในอุทยานแห่งชาติเยลโลว์สโตน
อาลี บลังกา

| อาลี บลังกา |
| --- | --- |
เกิด: 17 พฤศจิกายน พ.ศ. 2505
อาลี บลังกา นักมวยสากลชาวฟิลิปปินส์ เกิดเมื่อ 17 พฤศจิกายน พ.ศ. 2505 สถิติการชก 40 ครั้ง ชนะ 31 (น็อค 12) เสมอ 3 แพ้ 6
ประวัติ

บลังกาขึ้นชกมวยสากลครั้งแรกเมื่อ 19 กรกฎาคม พ.ศ. 2526 ชนะน็อค บอย ชัว ยก 3 ที่ฟิลิปปินส์ จากนั้นขึ้นชกชนะรวดมาตลอด มีแพ้เพียงครั้งเดียว จนได้ครองแชมป์ฟิลิปปินส์รุ่นแบนตัมเวทเมื่อ 15 มีนาคม พ.ศ. 2528 ชนะน็อค เออร์นี กาตาลูนา ยก 10 แต่พอป้องกันแชมป์ครั้งแรกก็แพ้คะแนน กาตาลูนา เสียแชมป์ไปเมื่อ 20 มิถุนายน ปีเดียวกัน จากนั้น บลังกายังคงขึ้นชกชนะเป็นส่วนใหญ่ในฟิลิปปินส์ โดยเคยชกกับหลุยส์ ซีโต้ เอสปิโนซา แต่เป็นฝ่ายแพ้คะแนน เมื่อ พ.ศ. 2529 เคยชกชนะคะแนน รูเบน เดอ ลาครูซ ดาดอย แอนดูจาร์ และเสมอกับโรแลนโด โบฮอล ในพ.ศ. 2531 ต่อมา บลังกาขึ้นชิงแชมป์ฟิลิปปินส์รุ่นซูเปอร์ฟลายเวทเมื่อ 28 มกราคม พ.ศ. 2532 ปรากฏว่าทำได้เพียงเสมอกับ วีร์กีโญ โอเปโน ไม่ได้แชมป์ ในปีเดียวกันนั้น บลังกาได้ไปชกนอกรอบที่ญี่ปุ่น ชนะคะแนน จูน โยเนซากะ ถึงถิ่นที่ฮอกไกโด จากนั้น บลังกาได้ชิงแชมป์โลกรุ่นจูเนียร์แบนตัมเวท WBA กับเขาทราย แกแล็คซี่เมื่อ 29 มีนาคม พ.ศ. 2533 ซึ่งในยกแรก บลังกาชกเขาทรายลงไปนับแปดได้ก่อน ก่อนที่จะถูกเขาทรายไล่ชกจนเป็นฝ่ายแพ้น็อคในยกที่ 5 หลังจากนั้น บลังกาได้แขวนนวมไป
เกียรติประวัติ

แชมป์ฟิลิปปินส์รุ่นแบนตัมเวท (2528)
แชมป์ฟิลิปปินส์รุ่นซูเปอร์ฟลายเวท (2532)
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นจูเนียร์แบนตัมเวท WBA, 31 มีนาคม 2533 แพ้น็อค เขาทราย แกแล็คซี่ ยก 5 ที่เวทีมวยราชดำเนิน
อีวาน ตูร์เกนเยฟ

| อีวาน ตูร์เกนเยฟ |
| --- | --- |
ตูร์เกนเยฟในปี 1874
ชื่อท้องถิ่น: Ива́н Турге́нев
เกิด: Ivan Sergeyevich Turgenev 9 พฤศจิกายน ค.ศ. 1818(1818-11-09) โอริออล, เขตผู้ว่าโอริออล, จักรวรรดิรัสเซีย
เสียชีวิต: 3 กันยายน ค.ศ. 1883(1883-09-03) (64 ปี) Bougival, Seine-et-Oise, ฝรั่งเศส
อาชีพ: นักเขียน, กวี, นักแปล
แนว: นิยาย, บทละคร, เรื่องสั้น
แนวร่วมในทางวรรณคดี: สัจนิยม
ผลงานที่สำคัญ:   A Sportsman's Sketches  Home of the Gentry  Fathers and Sons  A Month in the Country 
บุตร: 1

ลายมือชื่อ: 
อีวาน เซียร์เกเยวิช ตูร์เกนเยฟ (รัสเซีย: Ива́н Серге́евич Турге́нев, สัทอักษรสากล: [ɪˈvan sʲɪrˈɡʲe(j)ɪvʲɪtɕ tʊrˈɡʲenʲɪf]; 9 November [ตามปฎิทินเก่า: 28 ตุลาคม] 1818 – 3 กันยายน [ตามปฎิทินเก่า: 22 สิงหาคม] 1883)  เป็นนักเขียนนิยาย นักเขียนเรื่องสั้น กวี นักเขียนบทละคร นักแปลและเป็นผู้ที่ทำให้วรรณกรรมรัสเซียมีชื่อเสียงทางฝั่งโลกตะวันตก
ผลงานสำคัญเรื่องแรกของเขาคือผลงานรวบรวมเรื่องสั้นชื่อ A Sportsman's Sketches (1852) ถือเป็นงานสำคัญของวรรกรรมสัจนิยมของรัสเซีย นวนิยายเรื่อง Fathers and Sons (1862) ถือได้ว่าเป็นหนึ่งในผลงานบันเทิงคดีที่สำคัญแห่งศตวรรษที่ 19
อะบอริจินส์ (ค่ายเพลง)

| --- | --- |
อุตสาหกรรม: Music
ก่อตั้ง: พ.ศ. 2545
สำนักงานใหญ่: 419/1 ซอย ลาดพร้าว 15 ถ.ลาดพร้าว แขวงจอมพล เขตจตุจักร กรุงเทพฯ 10900
บุคลากรหลัก: อนุชา อรรจนาวัฒน์ - กรรมการผู้จัดการ   สุทธิพงษ์ สมบัติจินดา - ผู้ควบคุมการผลิตเพลง
ผลิตภัณฑ์: Variety
อะบอริจินส์ (Aborigines) เป็นค่ายเพลงในเครือบริษัท อาร์เอส จำกัด (มหาชน) โดยเป็นหนึ่งในค่ายย่อยที่ยกสถานะขึ้นมาจากทีมผลิตเพลง MP2 ในอดีตของทางบริษัท ภายใต้การนำของ เกี๊ย อนุชา อรรจนาวัฒน์ หนึ่งในนักแต่งเพลงและบุคลากรรุ่นบุกเบิกของค่าย
ประวัติ

พ.ศ. 2545 บริษัท อาร์เอส โปรโมชั่น ในขณะนั้น ได้มีแนวคิดที่จะทำการปรับรูปแบบของธุรกิจเพลง จากการรวมศูนย์ทุกอย่างไว้ที่ส่วนกลาง มาเป็นการเปิดบริษัทลูกขึ้นมาเป็นค่ายเพลงย่อยๆ ทำให้มีการปรับรูปแบบการทำงานของทีมผลิตเพลงต่างๆในขณะนั้นออกมาเป็นรูปแบบบริษัทค่ายเพลงย่อย โดยทีมเพลง MP2 ภายใต้การนำของ อนุชา อรรจนาวัฒน์ และ เทพนม สุวรรณบุณย์ ก็เป็นอีกหนึ่งทีมที่ได้เริ่มมีการเปลี่ยนมาใช้ชื่อ Aborigines ในช่วงกลางปี 2545 โดยอัลบั้มเพลงชุดแรกที่มีโลโก้สัญลักษณ์Aborigines คืออัลบั้ม Sandra ของ แซนดร้า แมฟโร
พ.ศ. 2546 เปิดตัวในฐานะค่ายเพลง อะบอริจินส์ อย่างเป็นทางการ โดยศิลปินที่ถือว่าเป็นแกนหลักของค่ายในเวลานั้นคือ 3 หนุ่มบอยแบนด์ ดีทูบี และนักร้องสาว ปาน ธนพร และศิลปินอื่นๆอาทิแนนซี่ นันทพร สว่างแจ้ง (อัลบั้ม Fly High จุดหมายสุดขอบฟ้า) นอกจากตัวศิลปินแล้ว ค่ายเพลงนี้ยังมีอีกหนึ่งบุคลากรที่เป็นที่รู้จักในฐานะผู้ดูแลการแต่งเนื้อร้องในทุกอัลบั้มคือ สุทธิพงษ์ สมบัติจินดา
พ.ศ. 2547 ทำโปรเจกต์อัลบั้มพิเศษ คิดถึงแม่ ซึ่งกลายเป็นธรรมเนียมการออกอัลบั้มของค่ายนี้ไปที่จะทำเพลงเพื่อสังคมออกมาทุกปี นอกจากนี้ยังเริ่มทำเพลงสตริงที่มีกลิ่นอายเพื่อชีวิตในอัลบั้ม ปุ้ย ผู้หญิงดินดิน ซึ่งจะกลายเป็นหนึ่งในจุดเปลี่ยนของบริษัทในอนาคต ส่วนอัลบั้มเพลงของ Aborigines ที่ออกในปีนี้อาทิเช่น อัลบั้ม ผู้หญิงดินดิน ของปุ้ย ผู้หญิงดินดิน, อัลบั้ม My Sign ของ แซนดร้า แมฟโร, อัลบั้ม อัลบั้ม นรกในใจ ของ ธนพร แวกประยูร เป็นต้น
พ.ศ. 2548 รวบรวม 2 สมาชิกที่เหลืออยู่ของดีทูบีมาออกอัลบั้มอีกครั้งในนาม แดน-บีม และได้ข้ามค่ายไปทำโปรเจกต์อัลบั้มร่วมกับ วอร์นเนอร์ มิวสิก ไทยแลนด์ ในอัลบั้ม หนุ่มบาว-สาวปาน
พ.ศ. 2549 เนื่องจากความสำเร็จในผลงานที่ผ่านมา ทำให้ อะบอริจินส์ กลายเป็นค่ายย่อยเดียวที่ยังได้ออกผลงานโดยมี 10 เพลงในหนึ่งอัลบั้ม ไม่ถูกตัดเหลือ 5 เพลง เหมือนค่ายย่อยอื่นๆ ในช่วงปลายปีได้มีการจัดทำโปรเจกต์อัลบั้มพิเศษ ลูกของพ่อ รวบรวมศิลปินทั้งหมดของค่ายอาร์เอสมาร้องเพลงเทิดพระเกียรติเนื่องในวโรกาสเฉลิมฉลองศิริราชสมบัติครบ 60 ปี
พ.ศ. 2550 ทำโปรเจกต์อัลบั้มเพลงสตริงกึ่งลูกทุ่งให้กับ วิด ไฮเปอร์ ในอัลบั้ม วิด ชนิดพิเศษ ร่วมกับค่ายเพลงลูกทุ่ง อาร์สยาม กลายเป็นจุดเริ่มต้นให้มีการทำงานร่วมกับศิลปินลูกทุ่งมากขึ้น ในขณะเดียวกันกลับเริ่มมีผลงานศิลปินใหม่ๆ ในแนวทางสตริงลดลง
พ.ศ. 2551 ลดสถานะค่ายเพลงลงเป็นหนึ่งในทีมเพลงของค่าย เมโลดิก้า ก่อนที่จะเปลี่ยนมาเป็น อาร์เอส มิวสิค และกลายเป็นทีมผลิตเพลงที่ทำงานให้ทั้งค่ายเพลงส่วนกลางของบริษัทและค่ายอาร์สยาม แต่ยังคงใช้ชื่อทีม อะบอริจินส์
พ.ศ. 2552 - ปัจจุบัน ยังคงทำงานเพลงให้ทั้งศิลปินสตริง, สตริงกึ่งลูกทุ่ง และ ลูกทุ่งกึ่งสตริง ให้ทั้ง อาร์เอส มิวสิค และ อาร์สยาม ตัวอย่างผลงานเช่น ไอ..น้ำ, ปาน ธนพร, วิด ไฮเปอร์, หนุ่มบาว-สาวปาน, ทัช ณ ตะกั่วทุ่ง, กระแต นิภาพร, แคท รัตกาล
ศิลปินในสังกัด

| --- | --- |
 ดีทูบี  ปาน ธนพร  บี-มิกซ์  แนนซี่  แซนดร้า แมฟโร  นิคกี้  อนัน อันวา  บาซู (Bazoo)  แดนซ์ อาร์มี่  เจมส์ เรืองศักดิ์ (อัลบั้ม Franchise)  โฟร์ท (อัลบั้ม Real Me):  แดน วรเวช  บีม กวี  สกูบา  ปุ้ย ผู้หญิงดินดิน  อั้ม อิราวัต  เกียร์ไนต์  ทรีดิฟฟ์  สเตป วัน  วิด ไฮเปอร์ (อัลบั้ม วิด ชนิดพิเศษ / อัลบั้ม โก๋วิด)  อัญญ่า  อินเฟมัส  
| ด ค กอาร์เอส |
| --- | --- | --- |
| บุคลากรสำคัญ |  สุรชัย เชษฐโชติศักดิ์ (ประธานเจ้าหน้าที่บริหาร)  พุทธ อภิวรรณ (ผู้อำนวยการฝ่ายข่าวช่อง 8)  |  |
| อาร์เอส มิวสิค |  โรสซาวด์  กามิกาเซ่  อาร์ สยาม  บริคเอ็นเตอร์เทนเมนต์  คูล มิวสิค  แฟช  |  |
| อาร์เอส มัลติมีเดีย |  ช่อง 8  คูลฟาเรนไฮต์  |  |
| อาร์เอส ฟิล์มเวิร์คส์ |  คูล พิคเจอร์ส  อาวอง แอนิเมชั่น  |  |
| ธุรกิจในอดีต |  ซันบ็อกซ์  อาร์เอสฟิล์ม  ดาราเดลี่  |  |
| ดูเพิ่ม |  รายชื่อศิลปิน  รายชื่อคอนเสิร์ต ช็อต ชาร์จ ช็อก ร็อก คอนเสิร์ต  แกรมมี่ อาร์เอส คอนเสิร์ตส  |  |
อันดับมะเขือ

| อันดับมะเขือ |
| --- | --- |

Solanum melongena (มะเขือม่วง)

การจำแนกชั้นทางวิทยาศาสตร์
อาณาจักร:: Plantae
หมวด:: Angiosperms
ไม่ได้จัดลำดับ:: Core eudicots
ไม่ได้จัดลำดับ:: Asterids
อันดับ:: Solanales Juss. ex Bercht. & J.Presl, 1820

Families
 Convolvulaceae  Hydroleaceae  Montiniaceae  Solanaceae  Sphenocleaceae
อันดับมะเขือ (Solanales)เป็นอันดับของพืชมีดอกที่อยู่ในกลุ่มพืชใบเลี้ยงคู่แท้ บางครั้งใช้ชื่ออันดับนี้ว่า Polemoniales ในเอกสารรุ่นเก่า ในระบบ Angiosperm Phylogeny Group (APG) ประกอบด้วยวงศ์ดังต่อไปนี้:
วงศ์Solanaceae
วงศ์ Convolvulaceae
วงศ์ Montiniaceae
วงศ์ Sphenocleaceae
วงศ์ Hydroleaceae
ระบบ APG II จัดให้อันดับนี้อยู่ในกลุ่ม Euasterids I
แหล่งข้อมูลอื่น

Systema Naturae 2000 เก็บถาวร 2004-04-19 ที่ เวย์แบ็กแมชชีน
อีวานเกเลียน: 3.0+1.01 สามครั้งก่อน เมื่อเนิ่นนานมาแล้ว

| อีวานเกเลียน: 3> 0+1.01 สามครั้งก่อน เมื่อเนิ่นนานมาแล้ว |
| --- | --- |
กำกับ: ฮิเดะอะกิ อันโนะ (หัวหน้า) มาซายูกิ คาซูยะ สึรูมากิ
เขียนบท: ฮิเดอากิ อันโนะ
สร้างจาก: อีวานเกเลียน มหาสงครามวันพิพากษา
อำนวยการสร้าง: ฮิเดอากิ อันโนะ โทชิมิจิ โอสึกิ
นักแสดงนำ: เมงูมิ โองาตะ เมงูมิ ฮายาชิบาระ ยูโกะ มิยามูระ มาอายะ ซากาโมโตะ ฟูมิฮิโกะ ทาชิกิ โคโตโนะ มิตสึอิชิ โคอิชิ ยามาเดระ
กำกับภาพ: ซูซูมุ ฟูกูชิ
ตัดต่อ: ฮิโรฟูมิ โอกูดะ
ดนตรีประกอบ: ชิโร ซะงิซุ
บริษัทผู้สร้าง: Studio Khara 
ผู้จัดจำหน่าย: KlockWorx & Khara
วันฉาย:  8 มีนาคม 2564     13 ตุลาคม 2565
ความยาว: 155 นาที
อีวานเกเลียน : 3.0+1.0 เป็นภาคที่สี่ของอนิเมะชุด รีบิวด์ออฟอีวานเกเลียน ของผู้กำกับฮิเดอากิ อันโนะ และถือเป็นภาคสุดท้ายของซีรีส์อีวานเกเลียนทั้งมวล หลังดำเนินเรื่องมาเป็นเวลากว่า 26 ปีตั้งแต่พ.ศ. 2537
เบื้องหลัง

แผนการสร้างอนิเมะภาคนี้ถูกเปิดเผยครั้งแรกในท้ายตอนจบของ อีวานเกเลียน: 3.0 ชื่อภาคที่เผยมาในขณะนั้นคือ Evangelion: Final ต่อมาผู้กำกับอันโนะประสบปัญหากับภาวะซึมเศร้าจนต้องแถลงพักงานในปีค.ศ. 2015 ทำให้อนิเมะภาคนี้ถูกเลื่อนออกไปอย่างไม่มีกำหนด ต่อมาทางค่ายโทโฮดึงตัวผู้กำกับอันโนะไปทำภาพยนตร์เรื่อง ชิน ก็อตซิลลา ส่งผลให้ 3.0+1.0 ช้าออกไปอีก
เมษายน ค.ศ. 2017 ผู้กำกับทาเกชิ ฮนดะ ออกมาแถลงว่าภาคจบของอีวานเกเลียนกำลังอยู่ระหว่างการสร้างและทุกอย่างกำลังไปได้ด้วยดี ต่อมาปีค.ศ. 2018 ทางสตูดโอก็เปิดเผยรายชื่อคณะทีมงานผู้จัดสร้างแอนิเมชั่นออกมา ในที่สุด สิบนาทีแรกของภาคนี้ออกฉายเป็นครั้งแรกที่กรุงปารีสเมื่อวันที่ 6 กรกฎาคม ค.ศ. 2019 อนิเมะภาคนี้เปิดเรื่องมาด้วยหอไอเฟลและฉากกรุงปารีสสีแดงฉาน
แหล่งข้อมูลอื่น

https://www.youtube.com/watch?v=Ai0fc3E34HQ
อาหารวาติกัน

พาสตาเป็นอาหารที่นิยมของชาววาติกัน
พิซซา
อาหารวาติกัน อันเป็นอาหารประจำนครรัฐวาติกันนั้นไม่มีลักษณะเด่นจำเพาะเนื่องจากประเทศนี้เป็นจุลรัฐขนาดน้อยและถูกรายล้อมด้วยอาณาเขตของประเทศอิตาลี ทั้งประเทศมีร้านอาหารเพียงแห่งเดียว และอาหารนั้นมีลักษณะดุจเดียวกับอาหารอิตาลี
รายชื่ออาหาร

อาหารที่โดดเด่นของนครรัฐวาติกันได้แก่
มะเขือยาวกับพาร์เมซันชีสขององครักษ์สวิส มีส่วนผสมคือมะเขือยาว พาร์เมซันชีส และเครื่องเทศ
พิซซา อาหารอิตาลี
ตีรามีซู อาหารหวานยอดนิยมของอิตาลี
พาสตา อาหารประเภทเส้นของอิตาลี
อาตามิ

อาตามิ (ญี่ปุ่น: 熱海市; โรมาจิ: Atami-shi) เป็นนครที่ตั้งอยู่ทางทิศตะวันออกของจังหวัดชิซูโอกะ ประเทศญี่ปุ่น มีขนาดพื้นที่ทั้งสิ้น 61.78 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 32,424 คน
ภูมิศาสตร์ > เทศบาลข้างเคียง

จังหวัดชิซูโอกะ
เมืองคันนามิ
นครอิซูโนกูนิ
นครอิโต
จังหวัดคานางาวะ
เมืองยูงาวาระ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Atami, Shizuoka
เว็บไซต์ทางการ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii
เกเนเบิร์ต บาซาเดร

| เกเนเบิร์ต บาซาเดร |
| --- | --- |
เกิด:  (1984-01-05) 5 มกราคม ค.ศ. 1984 (40 ปี)
| เหรียญรางวัล> ตัวแทนของ   ฟิลิปปินส์ .มวยสากลสมัครเล่น.เอเชียนเกมส์ |
| --- | --- | --- |
|  |  โดฮา 2006  | ไลท์เวท |
เกเนเบิร์ต บาซาเดร (Genebert Basadre) เกิดเมื่อ 5 มกราคม ค.ศ. 1984 เป็นนักมวยสากลสมัครเล่นชาวฟิลิปปินส์ ซึ่งได้เหรียญทองแดงรุ่นไลท์เวทในกีฬาเอเชียนเกมส์ ค.ศ. 2006 โดยในรอบรองชนะเลิศแพ้ ฮู ชิง จากจีน 8-29
เกเด

เกเด้ (Guede) ปีศาจผู้ดูแลคนตาย ในลัทธิวูดู
เกเด้ เป็นผีของประเทศเฮติ เกเด้มักปรากฏตัวในรูปร่างชายผอมสวมชุดดำ ใส่หมวกทรงสูงสีดำ และแว่นตาดำ หยั่งรู้เรื่องราวทุกอย่างของมนุษย์ 
เกเด้มีพ่อชื่อว่าบารอนซาเมดี้  และแม่ชื่อว่ามามองบริจิต เกเด้ชอบเหล้า บุหรี่ ไม่ก็อาหารใส่พริกไทยเยอะๆ ปรากฏได้ทุกเวลา นอกจากเกเด้แล้ว ยังมีบาบาโก้ เกเด้นิโบ และเกเด้มาซากา เป็นต้น
อาหารยัดไส้

การยัดไส้ไก่งวง
ไก่งวงยัดไส้
อาหารยัดไส้ เป็นชื่อเรียกอาหารที่ปรุงโดยนำส่วนผสมไปบรรจุในผัก ผลไม้หรือเนื้อสัตว์ชนิดอื่น ๆ เป็นวิธีการปรุงที่แพร่หลายในตะวันออกกลางและฝรั่งเศส พบน้อยในอาหารจีน ญี่ปุ่นและ อินเดีย ส่วนในเอเชียตะวันออกเฉียงใต้ มักเป็นอาหารในราชสำนัก ลักษณะเด่นของอาหารยัดไส้ในแต่ละประเทศเป็นดังนี้
อาหารตะวันออกกลาง ส่วนใหญ่มีรากฐานมาจากราชสำนักออตโตมาน อาหารบางชนิดเช่น ใบองุ่นยัดไส้เป็นอาหารที่พบเฉพาะในตะวันออกกลางและกรีกเท่านั้น เคยเป็นอาหารสำคัญบนโต๊ะเสวยของราชสำนักเปอร์เซีย นอกจากนั้น ชาวตะวันออกกลางยังเชื่อว่าการทำอาหารยัดไส้ต้อยรับผู้มาเยือนถือเป็นการให้เกียรติอย่างสูง
อาหารฝรั่งเศส มีอาหารยัดไส้ที่หลากหลาย ทั้งยัดไส้ผักเช่น พริกหวาน กะหล่ำปลี ไปจนถึงยัดไส้เนื้อสัตว์ เช่น ปลา แกะ
อาหารเวียดนาม มีอาหารยัดไส้เพียงไม่กี่ชนิด เช่นไก่ยัดไส้ หมึกยัดไส้
อาหารลาว ส่วนใหญ่เป็นอาหารในราชสำนัก เรียกว่าอั่ว และใกล้เคียงกับอั่วของล้านนา
อาหารกัมพูชา ส่วนใหญ่เป็นอาหารในราชสำนัก ส่วนอาหารชาวบ้านที่เป็นอาหารยัดไส้มีไม่กี่อย่าง เช่น จิ้งหรีดยัดไส้ กบยัดไส้ ปูยัดไส้ มะระยัดไส้
อาหารไทย อาหารยัดไส้ที่โดดเด่นเป็นอาหารชาววัง ซึ่งมีหลักฐานในตำราอาหารไทยที่พิมพ์ต้งแต่ พ.ศ. 2478 เป็นต้นมา มีทั้งการยัดไส้ผัก เช่น มะระ มะละกอ สับปะรด และยัดไส้ดอกไม้ เช่นดอกแค ดอกขจร ดอกฟักทอง
พริกหวานยัดไส้
มะเขือเทศยัดไส้
เห็ดพาราซอลยัดไส้
แหล่งข้อมูลอื่น

Stuffing recipes at recipe source.com
Whole Grain Stuffing Recipe เก็บถาวร 2009-11-08 ที่ เวย์แบ็กแมชชีน
Stuffing Turkey Recipe
Authentic Stuffed Tomatoes Recipe[ลิงก์เสีย]
อ็อทโท ฟรังค์

| อ็อทโท ฟรังค์ |
| --- | --- |
อ็อทโท ไฮน์ริช ฟรังค์ (ค.ศ. 1961)
เกิด: อ็อทโท ไฮน์ริช ฟรังค์ 12 พฤษภาคม ค.ศ. 1889(1889-05-12) ฟรังค์ฟวร์ทอัมไมน์, แกรนด์ดัชชีเฮ็สเซิน, จักรวรรดิเยอรมัน
เสียชีวิต: 19 สิงหาคม ค.ศ. 1980(1980-08-19) (91 ปี) Birsfelden, รัฐบาเซิล-ลันท์ชัฟท์, สวิตเซอร์แลนด์
สุสาน: Friedhof Birsfelden
สัญชาติ: เยอรมัน(ถูกเพิกถอน) สวิส, ดัตซ์
อาชีพ: นายธนาคาร, พ่อค้าขายเครื่องเทศ
มีชื่อเสียงจาก: พ่อของอันเนอ ฟรังค์; เจ้าของเรื่องราวบันทึกลับของแอนน์ แฟรงค์
คู่สมรส: เอดิช ฮอลเลนเดอร์ (แต่ง ค.ศ. 1925 - เสียชีวิต ค.ศ. 1945)  Elfriede Geiringer (แต่ง ค.ศ. 1953)
บุตร: มาร์ก็อท และ อันเนอ ฟรังค์
อ็อทโท ไฮน์ริช ฟรังค์ (12 พฤษภาคม ค.ศ. 1889 – 19 สิงหาคม ค.ศ. 1980) เป็นนักธุรกิจชาวเยอรมันที่ต่อมาได้กลายเป็นผู้อพยพอยู่ในเนเธอร์แลนด์และสวิตเซอร์แลนด์ เขาเป็นบิดาของอันเนอและมาร์ก็อท ฟรังค์ และเป็นสามีของเอดิท ฟรังค์ ในฐานะที่เป็นสมาชิกเพียงคนเดียวในครอบครัวของเขาที่รอดชีวิตจากการฆ่าล้างเผ่าพันธุ์ของนาซี เขาได้รับอนุทินของอันเนอที่ถูกทิ้งไว้หลังจากที่เธอเสียชีวิตลง ได้มีการตีพิมพ์เผยแพร่ต่อสาธารณชนของอนุทินของเธอคือ บันทึกลับของแอนน์ แฟรงค์ ในปี ค.ศ. 1947 และได้ตรวจสอบการเปลี่ยนแปลงผ่านทางไปยังละครเวทีและจอภาพ
ฮินะ คิโนะ

| ฮินะ คิโนะ |
| --- | --- |
木野 日菜
เกิด:  (1997-02-12) 12 กุมภาพันธ์ ค.ศ. 1997 (27 ปี) จังหวัดไซตามะ ประเทศญี่ปุ่น
อาชีพ: นักพากย์
องค์การ: อามิวเลโต
ส่วนสูง: 147 ซม.
ฮินะ คิโนะ (木野 日菜, きの ひな, 12 กุมภาพันธ์ 1997 -) เป็นนักพากย์หญิงชาวญี่ปุ่น เกิดที่จังหวัดไซตามะ สังกัดอามิวเลโต
ผลงานพากย์

ชมรมสาวรักสนุก (ฮนดะ ฮานาโกะ)
สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ (มิกิ)
นางฟ้าตัวน้อยได้ลงมาโปรดฉันค่ะ (มัตสึโมโตะ ยูนะ)
อัสตร้าหลงจักรวาล (ฟุนิเซีย ราฟาเอลลี)
แผนกออกแบบสร้างสรรค์โลก (เคนตะ)
จันทรากับไลก้าและนอสเฟราตู (อาเนีย ซีโมเนียน)
อาร์พีจี ฟูโดซัง (ฟา)
ผู้กล้าซึนซ่าส์กับจอมมารสู้ชีวิต! (อลัส รามุส)
ชิมไมเร็งกินจุตสึชิโนะเท็มโปะเคเอ (โลเรีย)
บัดดีแดดดีส์ (อุนาซากะ มิริ)
เรื่องอลวน คน ปีศาจ (สึกิโอกะ ลูซี)
สกิลสุดพิสดารกับมื้ออาหารในต่างโลก (ซุย)
สืบคดีปริศนา หมอยาตำรับโคมแดง (Lishu)
ฮินะ ทาจิบานะ

| ฮินะ ทาจิบานะ |
| --- | --- |
立花 日菜
เกิด: 14 มิถุนายน จังหวัดมิยางิ ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2018 – ปัจจุบัน
องค์การ: อาตส์วิชัน
ส่วนสูง: 153 ซม.
ฮินะ ทาจิบานะ (ญี่ปุ่น: 立花 日菜; โรมาจิ: Tachibana Hina, 14 มิถุนายน - ) เป็นนักพากย์หญิงชาวญี่ปุ่น เกิดที่จังหวัดมิยางิ สังกัดอาตส์วิชัน
ผลงานพากย์

โอชิงะบุโดกังนิอิตเตะคะเรตาระชินุ (อิจิอิ ไมนะ)
สู้เพื่อฝัน ม้าสาวเดอร์บี้ (ซาตาโนะ ไดอามอนด์)
คิว! (มุรายามะ ริเอะ)
รุ่นพี่ตัวน้อยดูท่าจะตกหลุมรัก (คาตาเสะ ชิโอริ)
ทาสสุดแกร่งแห่งหน่วยป้องกันอสูร (โอกาวามุระ เนย์)
ศึกมวยไทยลุมพินี ทีจีเอ็น

| ศึกมวยไทยลุมพินี ทีจีเอ็น |
| --- | --- |
ประเภท: ถ่ายทอดสดการแข่งขันมวยไทย
พัฒนาโดย: บริษัท เกียรติเพชร โปรโมชั่น จำกัด (2554 - 2559)
ประเทศแหล่งกำเนิด:  ไทย
ภาษาต้นฉบับ: ไทย
การผลิต
สถานที่ถ่ายทำ: สนามมวยเวทีลุมพินี ศูนย์พัฒนากีฬากองทัพบก ถนนรามอินทรา แขวงอนุสาวรีย์ เขตบางเขน กรุงเทพมหานคร
ความยาวตอน: 16.00 - 18.00 น.
ออกอากาศ
เครือข่าย: Thai TV Global Network (2 เมษายน พ.ศ. 2554 - 26 ธันวาคม พ.ศ. 2558) ช่อง 8 (2 สิงหาคม - 27 ธันวาคม พ.ศ. 2557) Bright TV (2 มกราคม - 8 ตุลาคม พ.ศ. 2559)
การแสดงที่เกี่ยวข้อง
ศึกมวยมันส์วันศุกร์ (ช่องTrue4U) ศึกจ้าวมวยไทย (ช่อง 3) ศึกยอดมวยวันทรงชัย (ช่องไทยรัฐทีวี)  ศึกมวยไทยลุมพินี ทีเคโอ (ช่อง 9) ศึกมวยไทยเกียรติเพชรซูเปอร์ไฟต์ (Nation TV (22)) ศึกมวยดีวิถีไทย (GMM 25) มวยไทย 7 สี (ช่อง 7) ศึกช้างมวยไทย เกียรติเพชร (ช่องอมรินทร์ทีวี) ศึกกาแลคซี่ ลุมพินีไฟต์ (ช่อง 5) Max Muay Thai (ช่อง 9) Muay Thai Fighter (ช่อง 9) The Global Fight Champion Challenge (ช่อง 9) Battle Muay Thai ศึกค่ายชนค่าย (ช่องอมรินทร์ทีวี) The Champion Muay Thai ตัดเชือก (ช่อง อมรินทร์ทีวี) THAI FIGHT (ช่อง 8)  ONE Championship (ช่องไทยรัฐทีวี) โมโน 29 ท็อปคิงส์เวิลด์ซีรีส์ (MONO29) MX Muay Xtreme (One 31) มวยไทย Super Champ (ช่อง 8) Muay Hardcore มวยพันธุ์ดุ (ช่อง 8) ศึกอัศวินดำ (ช่อง 9) (ยุติการออกอากาศแล้ว) ศึกวันทรงชัย ททบ.5 (ช่อง 5) (ยุติการออกอากาศแล้ว) ศึกวันทรงชัย 11 (ช่อง 11) (ยุติการออกอากาศแล้ว) ศึกวันทรงชัยไอทีวี (ช่อง ITV) (ยุติการออกอากาศแล้ว) ศึกวันทรงชัยไลฟ์ทีวี (ช่องSports Plus) (ยุติการออกอากาศแล้ว) ศึกมวยดีลุมพินี ทีสปอร์ต (ช่องT-Sports Channel) (ยุติการออกอากาศแล้ว) ศึกมวยมันส์วันพุธที่ทีสปอร์ต (ช่องT-Sports Channel) (ยุติการออกอากาศแล้ว) ศึกมวยไทยทีสปอร์ต (ช่องT-Sports Channel) (ยุติการออกอากาศแล้ว) ศึกไทยแลนด์ซูเปอร์ไฟต์ (ช่องSMMTV) (ยุติการออกอากาศแล้ว) ศึกมวยไทยราชดำเนิน ซูเปอร์ไฟท์ (ช่องPPTV HD 36) (ยุติการออกอากาศแล้ว) มวยดัง 8 ทิศ (ช่อง 8) (ยุติการออกอากาศแล้ว)  ซูเปอร์มวยไทย ไฟต์ถล่มโลก (ช่องWorkpoint TV) (ยุติการออกอากาศแล้ว)  ศึกยอดมวยไทยรัฐ (ช่องไทยรัฐทีวี) (ยุติการออกอากาศแล้ว) ศึกมวยไทยใจเกินร้อย (TV 24) (ยุติการออกอากาศแล้ว) มวยไทยไฟต์ไนท์ (ช่องPPTV HD 36) (ยุติการออกอากาศแล้ว) ศึกดีซีพีเวิลด์มวยไทยซุปเปอร์ไฟท์ ช่อง 5 (ยุติการออกอากาศแล้ว)   ศึกมวยไทย ททบ.5 (ช่อง 5) (ยุติการออกอากาศแล้ว) ศึกฅนสู้คนมวยไทยซูเปอร์ไฟท์ (ช่อง 5)  (ยุติการออกอากาศแล้ว) ศึกวันทรงชัย แชมป์มวยไทย (ช่องSpring 26) (ยุติการออกอากาศแล้ว)  ศึกฅนสู้คนโบนส์ซุปเปอร์ไฟต์ (ช่องBright TV) (ยุติการออกอากาศแล้ว)   ศึกช้างมวยไทย Real Hero (ช่องอมรินทร์ทีวี) (ยุติการออกอากาศแล้ว) ศึกมวยไทยราชดำเนิน (ช่อง 3 เอสดี) (ยุติการออกอากาศแล้ว)   มวยไทย 8 ทิศ (ช่อง 8) (ยุติการออกอากาศแล้ว)
ศึกมวยไทยลุมพินี ทีจีเอ็น และรายการศึกแม่ไม้มวยไทย ไบรท์ทีวี ืเป็นรายการโทรทัศน์ถ่ายทอดสดกีฬามวยไทย ที่ได้รับความนิยม รายการนี้ทำการถ่ายทอดทางThai TV Global Network ทุกวันเสาร์ เวลา 16.00 น. - 18.00 น. โดยเริ่มในวันเสาร์ที่ 2 เมษายน พ.ศ. 2554 จนถึงวันเสาร์ที่ 26 ธันวาคม พ.ศ. 2558 โดยรายการย้ายไปที่ช่องBright TV โดยเริ่มในวันเสาร์ที่ 2 มกราคม - 8 ตุลาคม พ.ศ. 2559 เวลา 14.00 น. - 16.00 น.
การเปลี่ยนชื่อรายการ

ศึกมวยไทยลุมพินี ทีจีเอ็น โดย ทีมงานศึกเกียรติเพชร ดำเนินการผลิตรายการทั้งหมดให้กับ บริษัท เกียรติเพชร โปรโมชั่น จำกัด (2 เมษายน 2554 - 26 ธันวาคม 2558) ทางช่องThai TV Global Network
ศึกมวยดัง 8 ทิศ ทางช่อง 8 ถ่ายทอดสดควบคู่กับช่อง TGN โดย บริษัท เกียรติเพชร โปรโมชั่น จำกัด (2 สิงหาคม - 27 ธันวาคม 2557)
ศึกแม่ไม้มวยไทย ไบรท์ทีวี ทางช่องBright TV โดย บริษัท เกียรติเพชร โปรโมชั่น จำกัด (2 มกราคม - 8 ตุลาคม 2559)
พิธีกรตอนเป็นชื่อรายการ ศึกมวยไทยลุมพินี ทีจีเอ็น ช่อง TGN

กิตติพงศ์ กุยยะรัตน์ (เจี๊ยบ)
เดชา คูรัตนเวช (แบน ท่าพระ)
ศุภชัย สกุลหงส์โสภณ (เป็กกี้ ไม่มีหมด)
ปฐมพงศ์ ผลอารีย์ (อ้น สมิหลา)
อุฬารกุล ร่วมบุญ (แกละ ถอดรหัส)
ทรายแก้ว รัดที
วรณ์กมล จันดี
พิธีกรตอนเป็นชื่อรายการ ศึกมวยดัง 8 ทิศ ช่อง 8

ศุภกรณ์ กิจสุวรรณ (ต๊อก)
เมริสซ่า รอส (เมย์)
สามารถ พยัคฆ์อรุณ (สามารถ)
อุฬารกุล ร่วมบุญ (แกละ ถอดรหัส)
พิธีกรตอนเป็นชื่อรายการ ศึกแม่ไม้มวยไทย ไบรท์ทีวี ช่อง Bright TV

เดชา คูรัตนเวช (แบน ท่าพระ)
อภิเชษฐ์ พิมพ์เก (หนุ่ย ไดโน)
เพลงเปิดรายการ

พ.ศ. 2554-พ.ศ. 2558
เพลง ลุมพินีเกริกไกรชาวไทยย่อมรู้ ขับร้องโดย ไม่ทราบชื่อ (เพลงเปิดและปิด)
พ.ศ. 2557
เพลง TITEL ศึกมวยดัง 8 ทิศ ดนตรีสากล (เพลงเปิดและปิด)
พ.ศ. 2559
เพลง TITEL ศึกแม่ไม้มวยไทย ดนตรีสากล (เพลงเปิดและปิด)
การจัดรายการ

รายการมีจุดประสงค์คือ
แชมป์มวยไทยที่มีชื่อเสียง

แชมป์มวยรอบไทยประกันชีวิต ตั้งแต่ปี 2554
โยธิน สะแกทองรีสอร์ท ครั้งที่ 1
ยางโทน ยอดอัศวินทรานสปอร์ต ครั้งที่ 2
สรรเพชร ก.เวหล ครั้งที่ 3
ยอดขุนพล แก้วประยูร ครั้งที่ 4
น๊อตใหม่ อ.นิตยาพร ครั้งที่ 5
เพชรหัวไทร สาทิสซีดี ครั้งที่ 6
ครั้งที่ 7
ครั้งที่ 8
ครั้งที่ 9
ดูเพิ่ม

ศึกมวยไทยลุมพินีเกริกไกร
ศึกแม่ไม้มวยไทย ไบรท์ทีวี
ศึกมวยไทยเกียรติเพชรซูเปอร์ไฟต์
ศึกมวยไทยลุมพินี ทีเคโอ
ศึกช้างมวยไทย เกียรติเพชร
แหล่งข้อมูลอื่น

คู่มวย ช่องทีจีเอ็น ศึกมวยไทยลุมพินี... - มวยหูกอบ หทัยราษฏร์ : facebook.com
คู่มวย ช่องทีจีเอ็น TGN ศึกมวยไทยลุมพินี... - มวยหูกอบ หทัยราษฏร์ : facebook.com
หลักสูตรออกแบบตกแต่งภายในในประเทศไทย

สาขาวิชาการออกแบบตกแต่งภายในและสถาปัตยกรรมภายใน ในประเทศไทย